Skólahjúkrunarfræðingur Vopnafjarðarskóla er Steinunn Birna Aðalsteinsdóttir . Hún sinnir heilsugæslu í skólanum á vegum Heilbrigðisstofnunar Austurlands . Viðtalstími í skólanum er alla þriðjudaga kl. 8:10 - 12 Sími : 470 3257 ; Netfang : steinunnb@hsa.is Skólaheilsugæslan tekur við af ung - og smábarnavernd og fylgir þeim lögum , reglugerðum og tilmælum frá Landlækni sem um hana gilda . Skólaheilsugæsla sér um skimanir , bólusetningar , heilbrigðisfræðslu , heilsueflingu og forvarnarfræðsla , ásamt ráðgjöf til nemenda , fjölskyldna þeirra og starfsfólks skólans . Markmið skólaheilsugæslu er að efla heilbrigði nemenda og stuðla að vellíðan þeirra . Skólaheilsugæsla vinnur í náinni samvinnu við foreldra / forráðamenn , skólastjórnendur , kennara og aðra sem koma að málefnum nemenda með velferð þeirra að leiðarljósi . Farið er með allar upplýsingar sem trúnaðarmál . Skólaheilsugæslan hvetur foreldra til að vera vakandi yfir líðan barna sinna , spyrja þau reglulega um líðan þeirra , hrósa þeim og hvetja á jákvæðan hátt .